Temeljem Odluke Vlade Tuzlanskog kantona o davanju prethodne saglasnosti za davanje na korištenje, bez naknade, prostorija školske sale, Odbojkaškom klubu invalida „Drina“ iz Sapne za potrebe obavljanja trenažnog procesa iz sjedeće odbojke, broj: 02/1-19-23407-1/21 od 23.11.2021. godine (u daljem tekstu: Odluka), Javna ustanova Osnovna škola „Simin Han“ Tuzla, Sarajac broj 4, Simin Han, 75207, ID: 4209149390007, koju zastupa Direktor škole, Senad Osmanović, (u daljem tekstu: Davatelj) i korisnik nekretnine/prostora Odbojkaški klub invalida “Drina” iz Sapne sa sjedištem u Sapni, Sapna bb**,** ID 4209509860000, koje zastupa Ejub Mehmedović, predsjednik kluba ( u daljem tekstu: Korisnik), na osnovu prethodno pribavljenog mišljenja Ministarstva obrazovanja i nauke Tuzlanskog kantona na tekst ovog Ugovora, kao ugovorne strane, zaključili su

**UGOVOR**

**O BESPLATNOM KORIŠTENJU NEKRETNINE/PROSTORA ŠKOLSKE FISKULTURENE SALE JAVNE USTANOVE OSNOVNE ŠKOLE SIMIN HAN “TUZLA”**

**Član 1.**

**(Predmet ugovora)**

**Davatelj**, kao vlasnik nekretnine/prostora (dalje u tekstu: nekretnine) daje, a **Korisnik** prima na korištenje nekretninu koji se nalazi u Simin Hanu, u ulici Sarajac broj 4**,** u sastavu školske zgrade JU OŠ”Simin Han” Tuzla, u površini od **180m2,** koja se nalazi nak.č. 524. K.O. Simin Han, na besplatno korištenje bez plaćanja naknade radi obavljanja trenažnog procesa iz sjedeće odbojke.

**Član 2.**

**(Vrijeme trajanja Ugovora i raspored korištenja termina radi obavljanja trenažnog procesa)**

Ovaj Ugovor zaključuje se na određeno vrijeme sa početkom korištenja od 01.03.2022. godine i traje do 30.05.2022. godine, a prema sljedećem rasporedu:

Dva dana u sedmici.

Srijedom i petkom u periodu od 17 sati i 30 minuta do 19:00 sati.

**Član 3.**

**(Obaveze davatelja i korisnika)**

Ovim ugovorom se obavezuje davatelj dati na besplatno korištenje prostor školske fiskulturne sale, te isti predati korisniku na način i za period utvrđen članom 1 i članom 2 ovog Ugovora.

Ovim putem Ugovorne strane su saglasne da će se fiskulturna sala od strane korisnika koristiti isključivo za obavljanje trenažnog procesa iz sjedeće odbojke.

Ovim Ugovorom se obavezuje korisnik za pridržavanje svih postojećih higijensko-epidemioloških mijera koje su donesene ili će biti donesene od strane nadležnih organa kao i organa škole.

**Član 4.**

**(Odgovornost za nastalu štetu)**

Korisnik je dužan prema prostoru koji mu je dat na korištenje, odnositi se sa pažnjom dobrog privrednika, raspolagati istim u granicama ovog ugovora i svu odgovornost za štetu nastalu neodgovornim i nemarnim korištenjem prostora-fiskulturne sale (u vidu oštećenja, davanjem naloga trećem liicu da se istim služi i dr ) od strane korisnika odgovarati će isti, prema pravilima o naknadi štete utvrđenim Zakonom o obligacionim odnosima.

Davalac je dužan nadoknaditi one troškove koi su eventualno nastali samo redovnom upotrebom nekretnine-troškovi redovne i uobičajene upotrebe fiskulturne sale.

**Član 5.**

**(Raskid Ugovora)**

Usljed svakog neovlaštenog korištenja fiskulturne sale, protivno predmetu ovog ugovora od strane korisnika, daje pravo davaocu da jednostrano raskine ovaj ugovor, a sve to i prije isteka ovog ugovora.

Ovaj Ugovor prije samog isteka može raskinuti i sam korisnik, uz obavezu obavještavanja davaoca dostavljanjem izjave o raskidu ugovora najmanje 8 dana prije utvrđenog raskidnog roka.

Ovaj Ugovor se također može raskinuti kao posljedica donošenja novih naredbi i preporuka nadležnih organa zbog VIŠE SILE (situacije izazvane virusom „COVID 2019.“) i sl.

**Član 6.**

**( Ostale odredbe)**

Za sve što niije regulisano ovim ugovorom primjenjivat će se odredbe zakona o obligacionim odnosima i drugih propisa koji regulišu ovu materiju, a posebno naredbe i preporuke nadležnih organa zbog situacije izazvane virusom „COVID 2019“.

**Član 7.**

Ovaj Ugovor stupa na snagu danom potpisivanja, a primjenjuje se od***01.03.2022.godine****.*

**Član 8.**

Ovaj Ugovor će biti zaključen u tri (3) istovjetna primjerka od kojih davalac zadržava (2) dva, a korisnik (1) jedan.

**Član 9.**

U slučaju eventualnih nesuglasica ugovorne strane će sve nesuglasice rješavati mirnim putem, a u slučaju spora rješavat će općinski sud u Tuzli.

**Za korisnika Za davaoca**

**Predsjednik kluba Po ovlaštenju školskog odbora-direktor škole**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**/Ejub Mehmedović/ /Senad Osmanović/**

Broj:\_\_\_\_\_\_/22. Broj: 28/22.

Tuzla:\_\_\_\_\_\_\_.2022. g Tuzla :06.01.2022. g